Margrethe II av Danmark

Margrethe II av Danmark (Margrethe Alexandrine Þórhildur Ingrid)Dronning  Margrethe II  danmarkskonger.dk (født 1940) var Danmarks monark fra 1972 til hennes abdikasjon i 2024. Frem til 1944 var hun også prinsesse av Island. Dronningen ble juli 2023 den lengst regjerende monarken i dansk historie.

10. juni 1967 giftet Margrethe seg med den franske grevesønnen Henri de Laborde de Monpezat, fra da kalt prins Henrik. Sammen fikk de sønnene kronprins Frederik, født 26. mai 1968, og prins Joachim, født 7. juni 1969. Margrethe har to søstre: Benedikte av Danmark, født 1944, gift med Richard zu Sayn-Wittgenstein-Berleburg og Anne-Marie av Danmark, født 1946, gift med Konstantin II av Hellas. Hun er tremenning av kong Harald V av Norge. 

Margrethe snakker svensk flytende noe hun lærte av sin mor som var svenskfødt. Hun behersker tysk, engelsk og fransk.

I nyttårstalen den 31. desember 2023 meddelte dronning Margrethe II at hun ville abdisere den 14. januar 2024 og la sin sønn kronprins Frederik overta som monark.

 Suksesjon 
Som følge av at foreldrene, Fredrik IX og Ingrid, ikke fikk en sønn som kunne være tronarving, etterfulgte Margrethe til slutt faren som monark. Kongens yngre bror, Knud, var arveprins, og etter ham den eldste sønnen hans, Ingolf. Mange ville gjerne se Margrethe på tronen. I noen år hadde Folketinget vurdert å endre den danske grunnloven, men hadde latt det bli med tanken, ettersom en endring krevde at 45 prosent av folket med stemmerett skulle stemme for den. Statsminister Erik Eriksen fikk ideen om å ta kvinnelig arvefølge med i endringen, slik at flere ville stemme for. Selv om stort sett hele Folketinget var for endringen, og til tross for kongehusets popularitet, ble endringen bare såvidt vedtatt, med 46 prosent deltakelse. Tronfølgeloven av 1953 førte til at prinsesse Margrethe ble den første i arverekken. Hun ble dronning i 1972, og feiret i januar 2022 femti år ved tronen.Feirer 40 år på tronen , siste.no, 10. januar 2012.

I juli 2023 gikk hun forbi Christian IV av Danmark og Norge som den lengstsittende regjerende monark i Danmark.

Annet


Blant dronning Margrethes ordener er også Storkorset med kjede av St. Olavs Orden, som hun ble tildelt i 1958.

Margrethe har kunstneriske interesser og evner. I 1977 illustrerte hun under pseudonymet Ingahild Grathmer en dansk utgave av J.R.R. Tolkiens Ringenes Herre. Siden har hun illustrert andre bokverk, designet kostymer for teater og film, og designet og brodert messehagel og bispekåper til flere kirker og bispedømmer. Hennes malerier har også oppnådd gode priser, og hun har hatt flere utstillinger.

 Dekorasjoner 
Dronning Margrethe II er innehaver av en rekke danske og utenlandske ordener og utmerkelser:H.M. Dronningens dekorationer , Kongehuset.dk.

Danske dekorasjoner

Utenlandske dekorasjoner

 Stamtavle 

 Referanser 

 Eksterne lenker 






Kategori:Danske monarker
Kategori:Danske dronninger
Kategori:Huset Glücksburg
Kategori:Riddere av Elefantordenen
Kategori:Storkommandører av Dannebrogordenen
Kategori:Serafimerordenen
Kategori:Storkors med kjede av St. Olavs Orden
Kategori:Kong Harald Vs jubileumsmedalje 1991–2016
Kategori:Finlands hvite roses orden
Kategori:Den islandske falkeorden
Kategori:Hosebåndsordenen
Kategori:Æreslegionen
Kategori:Chiles fortjenstorden
Kategori:Personer fra København
Kategori:Den hvite ørns orden
Kategori:Terra Mariana-korsets orden
Kategori:Mottakere av Foreningen Nordens språkpris
Kategori:Robertprisen for årets kostymedesigner
Kategori:Medlemmer av Society of Antiquaries of London